**ÜGYMENETLEÍRÁS SZÁLLÁSHELY-ÜZEMELTETÉSI ENGEDÉLY KIADÁSÁRÓL**

***Ügyintéző, hivatali elérhetőség:***

Ügyintézés helye: Nyírbátor, Szabadság tér 7.

**Vassné Dobos Katalin**

Tel.: (42) 281-042/136 mell.

E-mail: vassne.kati@nyirbator.hu

**Ügyfélfogadás rendje:**

hétfő: 8:00-12:00; 13:00-17:00 h
csütörtök: 8:00-12:00; 13:00-16:00 h

**Illetékesség:**
Nyírbátor város közigazgatási területe

**Szálláshely-üzemeltetési engedély iránti kérelem ügye**

A szálláshely- szolgáltatási tevékenység folytatásának részletes feltételeiről és a szálláshely –üzemeltetési engedély kiadásának rendjéről szóló 239/2009. (X. 20.) Korm. rendelet alapján szálláshely csak szálláshely- üzemeltetési engedély (a továbbiakban: engedély) birtokában üzemeltethető.

**A kérelemhez mellékelni kell:**

* igazolást az egyéni vállalkozó nyilvántartásáról vagy vállalkozói igazolványt
* gazdasági társaságok esetében cégkivonatot / végzést  és aláírási címpéldányt
* magánszemély esetében adószámot
* nem a kérelmező tulajdonában lévő üzlet esetében az üzlet használatának jogcímére vonatkozó igazoló okiratot (a tulajdoni lap kivételével);
* haszonélvezet esetében – ha nem a tulajdonos, vagy a haszonélvező a kérelmező – a haszonélvező hozzájárulását igazoló okiratot;
* közös tulajdonban álló üzlet esetében, ha nem a tulajdonostársak közössége a kérelmező, a tulajdonostársak hozzájárulását igazoló okiratot,
* az eljáráshoz szükséges illeték átutalásáról szóló bizonylat
* helyszínrajzot

**Az ügyintézés díja:**

Az eljárás illetékköteles.

A **3000.- Ft** értékű illetéket átutalással kell teljesíteni a Nyírbátori Polgármesteri Hivatal OTP Banknál vezetett **11744058-15731869-00000000 számú számlájára**.(megjegyzés rovatban fel kell tüntetni a kérelem benyújtójának nevét, címét, és a ügy tárgyát)

Az adatváltozással és megszüntetéssel kapcsolatos eljárás illetékmentes.

**A szálláshely-szolgáltatói tevékenység bejelentésével kapcsolatos eljárás**

Az ügyintéző a kérelem megérkezését követően haladéktalanul ellenőrzi, hogy a bejelentés megfelel-e a jogszabályban meghatározott követelményeknek. Ha nem, a bejelentést elutasítja és a bejelentés hiányainak megjelölése mellett figyelmezteti a szolgáltatót a tevékenység bejelentés nélküli folytatásának jogkövetkezményeire. Ha a bejelentés megfelel a jogszabályi előírásoknak, akkor a bejelentés megérkezésétől számított **8 napon belül igazolás megküldésével értesíti az ügyfelet a nyilvántartásba vételről.**

A jegyző a szálláshely-üzemeltetési tevékenység folytatására vonatkozó bejelentést közli:

* a fogyasztóvédelmi hatósággal
* a népegészségügyi feladatkörében eljáró járási hivatallal
* 10 fő feletti befogadóképesség esetén a tűzvédelmi hatósággal
* élelmiszer forgalomba hozatala esetén a Nyírbátori Járási Hivatal Élelmiszerlánc-biztonsági és Állategészségügyi Osztállyal
* ha az épületre hat hónapon belül használatbavételi engedélyt vagy fennmaradási engedélyt nem adtak ki az első fokon építésügyi hatáskörben eljáró járási hivatalt
* a területileg illetékes munkavédelmi és munkaügyi hatósággal

A szálláshely-szolgáltatói tevékenységről vezetett nyilvántartás nyilvános, a jegyző a nyilvántartást közzéteszi, ami megtekinthető a [www.nyirbator.hu](http://www.nyirbator.hu) weboldalon.

**Eljárási Határidő:**

Az engedély iránti kérelem elbírálásának ügyintézési határideje 8 nap.

**Kérelem**

A természetes személy ügyfélnek a jogszabály lehetőséget biztosít az elektronikus ügyintézésre, addig a **gazdálkodó szervezetek** az E-ügyintézési tv. 2. § (1) bekezdése szerinti ügyek tekintetében elektronikus ügyintézésre **kötelesek.**

[Szálláshely-üzemeltetési](http://ugyintezes.debrecen.hu/upload/File/Ugyintezes/papiralapu/igazgatas/2013/telepengedely/bejelentes_megkezdesrol2013.doc) engedélyezési eljárás kérelemre indul. A kérelem benyújtható a <https://ohp.asp.lgov.hu> oldalon. Itt megjelenik az Önkormányzati Hivatali Portál, ahol az ügyintézés megkezdéséhez ki kell választani azt az önkormányzatot, ahol ügyet kíván indítani.

A Nyírbátori Polgármesteri Hivatal hivatali kapus elérhetősége:

KRID: 203172118 Rövid név: NYBATORPH

**Űrlapok listája:**

* Adatszolgáltatás az üzleti célú egyéb szálláshelyekről
* Szálláshely nyilvántartásba vételei kérelem, bejelentés
* Szálláshely megszűnésének bejelentése



**Vonatkozó jogszabályok:**

*-*a kereskedelemről szóló 2005. évi CLXIV. törvény

-239/2009. (X.20.) Korm. rendelet a szálláshely- szolgáltatási tevékenység folytatásának részletes feltételeiről és a szálláshely –üzemeltetési engedély kiadásának rendjéről

-531/2017. (XII. 29.) Korm. rendeletben az egyes közérdeken alapuló kényszerítő indok alapján eljáró szakhatóságok kijelöléséről,

-2016. évi CL. törvény az általános közigazgatási rendtartásról

-1990. évi XCIII. évi törvény az illetékekről,

-2009. évi LXXVI. törvény a szolgáltatási tevékenység megkezdésének és folytatásának általános szabályairól

**A szálláshely-üzemeltetési** engedély iránti kérelemmel **kapcsolatos egyéb tudnivalók**

**Szálláshely-típusok:**

* Szálloda (a hasznosított szobák száma legalább tizenegy, az ágyak száma legalább huszonegy)
* Panzió (az a kizárólag szálláshely-szolgáltatás folytatása céljából létesített szálláshelytípus, amelyben a szálláshely szolgáltatása mellett a reggeli szolgáltatás kötelező; a hasznosított szobák száma legalább hat, de legfeljebb huszonöt, az ágyak száma legalább tizenegy, de legfeljebb ötven)
* Kemping (legalább kilenc lakóegységgel rendelkezik)
* Üdülőház (a vendégek részére a szállást különálló épületben vagy önálló bejárattal rendelkező épületrészben – üdülőegységben – nyújtják, függetlenül a szobák vagy ágyak számától)
* Közösségi szálláshely (a hasznosított szobák száma legalább hat, az ágyak száma legalább tizenegy)
* Egyéb szálláshely (a hasznosított szobák száma legfeljebb nyolc, az ágyak száma legfeljebb tizenhat

**A bejelentés elmulasztása**

A jegyző azonnali hatállyal megtiltja a szálláshely-nyilvántartásban nem szereplő szálláshely üzemetetését, és szálláshely-típust, valamint a befogadóképesség figyelembe véve pénzbírságot szab ki.

**Adatváltozás bejelentése**

Az igazolás kiadását követően az igazolásban és a kérelemben megjelölt adatokban bekövetkezett változásokat a kereskedő **haladéktalanul** köteles bejelenteni a jegyzőnek.

A szálláshely megszűnését a szálláshely-szolgáltató köteles a jegyzőnek a megszűnést követő nyolc napon belül bejelenteni. A jegyző a bejelentést követően haladéktalanul törli a szálláshelyet a nyilvántartásból.

**A szálláshely-szolgáltatói tevékenység végzésével kapcsolatos egyéb tudnivalók**

 A szálláshely-szolgáltatónak **folyamatosan meg kell felelni** a szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009. (X. 20.) Kormányrendelet 1. mellékletében foglalt **bejelentési és üzemeltetési követelményeknek.**

Ha a szálláshely nem felel meg a meghatározott követelményeknek, a jegyző határidő kitűzésével **felhívja** a szálláshely-szolgáltatót a **jogsértő állapot megszüntetésére** és **a jogszerű állapot helyreállítására**, és a **jogsértő állapot megszüntetéséig**, illetve a **jogszerű állapot helyreállításáig**, de legfeljebb kilencven napig **elrendeli a szálláshely ideiglenes bezárását**.

Ha a szálláshely-szolgáltató a szálláshelyen élelmiszert, vagy élelmiszer-nyersanyagot kíván előállítani, felhasználni, forgalmazni, szándékát köteles a jegyzőnek bejelenteni. A tevékenység csak a szükséges engedélyek birtokában végezhető!

Az adó beszedésére kötelezett az általa beszedett adóról az adó alapjának, a mentesség jogcímének és jogosultságának, valamint az adó összegének utólagos megállapítására is alkalmas nyilvántartást köteles vezetni. Az elektronikus nyilvántartást vezető adóbeszedésre kötelezett számára a „Bejelentőlap” használata kötelező. A fogadott vendégek számáról és a vendégek által a szálláshelyen eltöltött éjszakák számáról az **egyéb szálláshelyet** **üzemeltető** szálláshely-szolgáltató köteles az adott naptári évre (továbbiakban: tárgyév) vonatkozóan a **tárgyévet követő év január 31.** napjáig a jegyzőnek írásban **adatot szolgáltatni**. Az adatszolgáltatás személyes adatokat nem tartalmazhat.